Bestyrelsesmøde 10/5

Nyt fra formanden:
Man skal selv logge ind på Nordea og validere sig selv.
Poul Eriks papirer tages med af Marc. 
Man går selv ind via Nordeas hjemmeside og vælger ”Erhverv”

Det går fint med nyt ID – det er ankommet, så Marc kan indhente børneattester.

Marc har fundet en iPad, som kan bruges til indmeldelse af medlemmer, vi afventer møde mellem BMI-hovedforeningen og det IT-firma, som har hjemmesiden.

Til næste instruktørmøde skal der indhentes CPR-numre fra alle, så der kan findes børneattester til alle der har med børn at gøre.

Instruktørtøj
Egentlig har vi en aftale med SportMaster – men da der er en Russer i ejerkredsen, er det svært for dem at købe noget.
Det tilbud vi har fået, er sendt til bestyrelsen via mail. 
Der er enkelte instruktører, der mangler tøj nu og her – der bestilles et sæt til alle instruktører:
2 tees, et sæt bukser (valgfri om det er shorts, tights, sweatpants) 
Marc har selv valgt at lave Facebookopslag, samt at stå for bestillingen af tøjet. 

Hanna synes det tilgængelige tøj er noget kedeligt. 
Der er ikke andre i bestyrelsen, end Hanna der ønsker sig noget træningstøj, hvorpå der står ”Bestyrelse”.


Referat fra instruktørmøde:
Det var en gruppe glade instruktører, som har gejst og gerne vil fortsætte som instruktører.
Det er aftalt, at der fremadrettet holdes ca. 4 møder om året. Det ene af disse sammen med bestyrelsen.
Der er udtrykt ønske om et skilt, der viser mod indgangen til Fitness.
Dette er Hanna i gang med at få lavet.

Der er flere instruktører, der ønsker bedre rengøring – Martin Rye gør rent imod betaling fra BMI. 
Åbenbart har der været noget rod med afregning, dette bringes i orden. 
Anders hustru har sagt ja til at gøre rent for gratis medlemskab. 
Det foreslås, at Rye fortsætter med støvsugning og gulvvask, Anders kone (som ingen kan huske navnet på) tager sig af maskiner, detaljering og vinduer. 

Marc: Overfør penge til Rye. Du skal have hans kontooplysninger først.

Der er nu også instruktørtider efter 17. 
Der er aftalt turnusordning, så det ikke altid er den samme, der har de sene tider.
Tanja, har nummereret alle maskinerne, så det bliver nemmere at lave programmer.
Mappen med billeder af øvelserne er desværre blevet væk.

Sommerfest holdes enten 20/8 eller 3/9. 

 Referat fra hovedforeningen
Vedtægterne er blevet ændret:
Der var en formulering om ”ekstraordinære situationer” – noget om, om der måtte laves online-tilbud.
Christine stopper, der søges ikke umiddelbart efter en ny, men opgaverne forsøges lagt ud til bestyrelsen. 
Der udtrykkes utilfredshed ift. fodbold, håndbold - - da de ikke deltager i arbejdet. 
Der er ikke taget en stilling til, hvordan man for nuværende erstatter Christine.
Der mangler også en til at styre og koordinere ift. udvidelsen af Egelund.

Vi bliver spurgt om, om vi vil deltage i OL 18. juni. 
- og vil vi møde op, hvis der afholdes frivilligfest, denne tænkes afholdt efter OL. 
Alle afdelinger byder ind med en aktivitet, samtidig stiller alle afdelinger med et hold, der deltager i OL. 
Vi melder tilbage, at vi ikke i år ser os i stand til at deltage. 
Vi vil gerne være med næste år, især hvis der meldes bredt ud i god tid. 

Nyt fra Lokaleansvarlig:
Der er lavet aftale med Technogym, vi køber en Basis Serviceaftale. 
Der er indkøbt tricepstov og elastikker. 
Poul Erik hjælper med at finde en løsning på ophæng af TRX.

Dan laver nye sedler til opslagstavlen. 
Samt finder evt. skifterammer til billeder af instruktører + bestyrelsesmedlemmer.


Hjemmeside
Johan har simplificeret teksten om medlemskab på hjemmesiden.
På hjemmesiden skal også skrives om fritidspas og aktivitetspas. 
Der skal sendes noget tekst til Johan.


Evt:
Marc opretter nyt log-in til Berit 
Det er fint at have udprint af medlemstal med til mødet.
Næste møde afholdes: torsdag d. 18/8. Kl. 18 eller klokken 19. Dette aftales når vi kommer nærmere. 


